San Marco viga koe Venezia male Nariltap (trutca ke Boudin)

San Marco viga koe Venezia male Nariltap ~ La Place Saint-Marc à Venise vue du Grand Canal (FR)

San Marco viga koe Venezia male Nariltap ( francavon La Place Saint-Marc à Venise vue du Grand Canal ) tir trutca lumkirafa gu 50.2 × 74.2 cm-, i puntalingeks keve stama skuyun gan Eugène Boudin francaf lingesik bak 1895.

Bata trutca koe André-Malraux witafe yambatcilaxe koe Le Havre koe Franca re ( 2018 ) tigir.

 Drunara 
Venezia bak 1895 tir ironokafa koyara ke Boudin div Franca. Ba 15-e ke alubeaksat koe listafi afi ke imwugal artlapir. Goaspil ke bata koyara tid pilkovackafa : Boudin re tir kagrupepen is sposaf. Bak 1892 gu porafa diema al zo gabler. Inafa koyara gan yona fela zo tusanegar. In gruper da danexa ke kobara gan mafelasik lidam mealbasik zo keter ise zo zematar. Male Venezia pu Louis berikye suter : « Va yone lukopte merodowine luxe gemuca is baguca al onsé. Djutí lojotaf vas tol-sanda enide favlon mu int is yamba di jonvielé voxe pesté cues ta bat figaf ol tis lingeropa ise satolecké da malsavera re tir gaversafa. Soe koe Venezia afi ke widava fu tir loeke pofa dam cu. »

 Dere rupec 

 Stragela 

 Tcila Xantaza dene internet ok internetxo
|style="vertical-align: top;"|

|}
San Marco viga koe Venezia male Nariltap (trutca ke Boudin)
San Marco viga koe Venezia male Nariltap (trutca ke Boudin)